Jabarkan Ganti rugi dari Persidangan Asia Pasifik Mengenai Timor Timur II dalam bahasa melayu

Pada 22 Disember 2009, Mahkamah Tinggi Kuala Lumpur mengarahkan Kerajaan Malaysia membayar ganti rugi sebanyak RM30 ribu setiap seorang kepada 29 peserta Apcet II yang ditahan secara salah oleh polis pada 1996.

Tindakan polis menahan mereka di tempat persidangan wajar dan tidak salah demi keselamatan, supaya tiada kekecohan berlaku.Hakim Datuk Wan Adnan juga memerintahkan polis dan kerajaan Malaysia membayar faedah 8 % setahun dari tarih saman difailkan iaitu pada 9 November 1998 sehingga penyelesaian penuh kes itu dan juga kos kepada kesemua 29 peserta terbabit. Tiada gantirugi teladan, keterlaluan dan gantirugi khas kerana mereka tidak memberikan dokumen lengkap semasa perbicaraan tetapi hanya keterangan secara lisan sahaja.

Alasan Hakim Datuk Wan Adnan @ Addinan Muhamad  ialah kesusahan selama 24 jam iaitu dari 9 November 1996 hingga 10 November 1996. Hakim Wan Adnan merupakan Hakim Mahkamah Rayuan. RM30,000 itu bukan ganjaran tetapi pampasan berasaskan kepada kesusahan yang mereka alami.

Tiada konspirasi membabitkan pihak polis dan kerajaan Malaysia berhubung penahanan itu.OCPD Dang Wangi Zainal Abidin Ali tidak cuba mensabotaj persidangan APCET II. Permohonan polis untuk melanjutkan tahanan adalah sah di segi perundangan.